Henry Cohen

Henry Cohen (født 21. april 1806 i Amsterdam, død 17. mai 1880) var en fransk komponist og numismatiker av jødisk opprinnelse.

Cohen ble født i Amsterdam, men slo seg ned i Paris i 1839 som musikklærer. Han var en tid direktør for konservatoriet i Lille, og ble deretter sjef for myntkabinettet i Bibliothèque Nationale i Paris. Som numismatiker er Cohen først og fremst kjent gjennom de store samlingsverkene Description générale des monnaies de la république romanine, communément appelées médailles consulaires (1854) og Description historique des monnaies frappées sous l'empire romain, communément appelées médailles impériales (1859-68). Det sistnevnte verket, som er utgitt i mange opplag, var fortsatt på 1900-tallet standardverket for bestemmelse av romerske mynter.

Referanser

Kilder 
 Svensk uppslagsbok. Malmö 1931.

Franske komponister
Franske numismatikere